MATEMÀTIQUES A L'INS BAIX A MAR: de març 2015
Romans, jocs i matemàtiques
A la matèria de Socials, amb la professora Patrícia de Andrés, els alumnes de 1r d'ESO havien de fer una presentació explicant alguns dels aspectes de la vida quotidiana de l'antiga Roma. Els alumnes Adrià Suriol, Roger Rovira i Pol Homs van fer una excel·lent presentació parlant-nos de jocs i entreteniments. Val la pena destacar el Quadrat d'Arquímides, una mena de tangram més complex. A més el van portar a classe perquè els alumnes l'intentessin fer i hi juguessin.
Podeu veure-la a continuació.
En la presentació ens parlen d'alguns conceptes matemàtics que hem treballat a classe, com el de l'àrea i ens expliquen un teorema avançat, com el Teorema de Pick.
No els hi tindrem en compte que Arquímides era grec i no pas romà...
Gran treball nois i felicitats!
Publicado por Roger Grau en 19:12 Cap comentari:
Etiquetas: 1r ESO, geometria, matemàtics
CREANT EL NOSTRE DINA................(PART 2)
En l'entrada anterior explicàvem el procés de construcció d'un A0.
Ara amb tots els A0 de tots els grups de primer d'ESO, els alumnes del grup T3 han comptat que hi havien setze A0.
Quin full podem construir amb tots els A0 que tenim?
Hem fet aquesta taula per veure quin full ens podria sortir, o bé si ens en faltaria o sobraria algun:
Veiem que amb els 16 fulls A0 podem arribar fins a un DINA-4 (mides negatives, tota una contradicció!!).
A més a més, totes les relacions entre perímetres i àrees continuen mantenint-se. Les proporcions ens indiquen que les mides que trobem són les bones.
Ara ja només queda construir el nostre A-4. Necessitem una mica d'espai. Així que anem al gimnàs a realitzar-lo.
ALUMNES DEL GRUP T3 PRIMER D'ESO INS BAIX A MAR
Publicado por Roger Grau en 14:09 Cap comentari:
Etiquetas: 1r ESO, geometria, numeració i càlcul, proporcionalitat
CREANT EL NOSTRE DIN A0 (PART 1)
Per començar el tema de proporcionalitat estem creant un full mida A0. Per fer-ho no necessitem massa material; un rotlle de cinta adhesiva i fulls A4 que perfectament poden ser per reciclar. L'objectiu és veure les relacions que hi ha entre les mides dels costats quan passem de l'A4 a l'A3 i així successivament fins arribar a l'A0.
Algunes qüestions que apareixen són:
Quina relació hi ha entre el costat curt i el llarg del full?
Entre els perímetres?
I entre les àrees?
Creixen igual perímetres i àrees?
Podria calcular qualsevol tipus de full a partir de les mides de l'A4?
Quants fulls A4 necessito en cada cas?
Per realitzar el full hem partir d'un A4 i l'hem anat fent créixer fins arribar a l'A0.
A partir de les dades del full A4 podem anar obtenir les mides de tota la resta de fulls i veure'n les relacions existents:
Publicado por Roger Grau en 12:29 Cap comentari: